บริษัท การบินไทย จำกัด (มหาชน) แจ้งยกเลิกเที่ยวบินไปยังอิตาลีเป็นการชั่วคราว
บริษัท การบินไทย จำกัด (มหาชน) แจ้งยกเลิกเที่ยวบินไปยังอิตาลีเป็นการชั่วคราวนายนนท์ กลินทะ ผู้อำนวยการใหญ่ฝ่ายขาย บริษัท การบินไทย จำกัด (มหาชน) เปิดเผยว่า เนื่องจากทางการอิตาลี ได้เพิ่มมาตรการในการควบคุมการแพร่ระบาดของโรคโควิด- 19 โดยประกาศยกระดับทุกพื้นที่ของประเทศเป็นพื้นที่ควบคุม บริษัทฯ จึงมีความจำเป็นต้องยกเลิกเที่ยวบินไปยังอิตาลีเป็นการชั่วคราว ประกอบด้วยเส้นทางไป-กลับ กรุงเทพฯ-โรม ยกเลิกเที่ยวบินระหว่างวันที่ 15-29 มีนาคม 2563 เส้นทางไป-กลับ กรุงเทพฯ-มิลาน ยกเลิกเที่ยวบินระหว่างวันที่ 13-30 มีนาคม 2563ผู้โดยสารสามารถเปลี่ยนแปลงการเดินทาง และ/หรือ เปลี่ยนแปลงบัตรโดยสารการบินไทยที่เดินทางด้วยเที่ยวบินของการบินไทย ได้ภายในอายุบัตรโดยสารหรือขยายเวลาการเดินทางได้ถึง 15 ธันวาคม 2563 โดยได้รับการยกเว้นค่าธรรมเนียม โดยต้องแจ้งการเปลี่ยนแปลงก่อนวันเดินทางตามที่ระบุบนบัตรโดยสาร ทั้งนี้ เป็นไปตามเงื่อนไขที่บริษัทฯ กำหนด ผู้โดยสารสามารถติดต่อทำการเปลี่ยนแปลงบัตรโดยสารได้ที่สำนักงานขายการบินไทย หรือดูรายละเอียดเพิ่มเติมได้ที่เว็บไซต์ thaiairways.com หรือสอบถามข้อมูลเพิ่มเติมได้ที่ THAI Contact Center โทร. 0-2356-1111 ตลอด 24 ชั่วโมง